Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7518

(1) A portugál vas- és acéliparnak nyújtott, a portugál állam finanszírozásában vagy állami források igénybevételével megvalósuló minden egyedi vagy nem egyedi támogatás csak akkor tekinthető egyeztethetőnek a közös piac szabályszerű működésével, ha megfelel a (2) bekezdésben meghatározott általános szabályoknak és a (3)–(6) bekezdés rendelkezéseinek. Az ilyen támogatások csak az e mellékletben meghatározott eljárásoknak megfelelően valósíthatók meg. A támogatás fogalmába beletartozik a regionális vagy helyi hatóságok által nyújtott támogatás; ugyancsak ide tartoznak a portugál állam által végrehajtott finanszírozási intézkedések támogatásra vonatkozó elemei olyan vas- és acélipari vállalkozások vonatkozásában, amelyek az állam közvetlen vagy közvetett ellenőrzése alá tartoznak, és a piacgazdaság szokványos vállalatvezetési gyakorlata értelmében nem számítanak kockázatitőke-folyósításnak.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes